CELEX ID: 32010D0680
Publication Date: 2010-11-09

Document:
KOMISIJOS SPRENDIMAS
2010 m. lapkričio 9 d.
kuriuo Airija, Bulgarija, Čekija, Danija, Estija, Ispanija, Jungtinė Karalystė, Kipras, Latvija, Lenkija, Lietuva, Malta, Nyderlandai, Prancūzija, Slovakija, Slovėnija, Suomija, Švedija ir Vokietija atleidžiami nuo įsipareigojimo tam tikroms veislėms atitinkamai taikyti Tarybos direktyvas 66/401/EEB, 66/402/EEB, 68/193/EEB, 1999/105/EB, 2002/54/EB, 2002/55/EB ir 2002/57/EB dėl prekybos pašarinių augalų sėkla, javų sėkla, vynmedžių dauginimo medžiaga, miško dauginamąja medžiaga, runkelių sėkla, daržovių sėkla ir aliejinių ir pluoštinių augalų sėkla
(pranešta dokumentu Nr. C(2010) 7578)
(Tekstas autentiškas tik anglų, bulgarų, čekų, danų, estų, graikų, ispanų, latvių, lenkų, lietuvių, maltiečių, olandų, prancūzų, slovakų, slovėnų, suomių, švedų ir vokiečių kalbomis)
(Tekstas svarbus EEE)
(2010/680/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla (1), ypač į jos 23a straipsnį,
atsižvelgdama į 1966 m. birželio 14 d. Tarybos direktyvą 66/402/EEB dėl prekybos javų sėkla (2), ypač į jos 23a straipsnį,
atsižvelgdama į 1968 m. balandžio 9 d. Tarybos direktyvą 68/193/EEB dėl prekybos vynmedžių dauginimo medžiaga (3), ypač į jos 18a straipsnį,
atsižvelgdama į 1999 m. gruodžio 22 d. Tarybos direktyvą 1999/105/EB dėl prekybos miško dauginamąja medžiaga (4), ypač į jos 20 straipsnį,
atsižvelgdama į 2002 m. birželio 13 d. Tarybos direktyvą 2002/54/EB dėl prekybos runkelių sėkla (5), ypač į jos 30A straipsnį,
atsižvelgdama į 2002 m. birželio 13 d. Tarybos direktyvą 2002/55/EB dėl prekybos daržovių sėkla (6), ypač į jos 49 straipsnį,
atsižvelgdama į 2002 m. birželio 13 d. Tarybos direktyvą 2002/57/EB dėl prekybos aliejinių ir pluoštinių augalų sėkla (7), ypač į jos 28 straipsnį,
kadangi:
(1)
Direktyvose 66/401/EEB, 66/402/EEB, 68/193/EEB, 1999/105/EB, 2002/54/EB, 2002/55/EB ir 2002/57/EB atitinkamai išdėstytos tam tikros prekybos pašarinių augalų sėkla, javų sėkla, vynmedžių dauginimo medžiaga, miško dauginamąja medžiaga, runkelių sėkla, daržovių sėkla ir aliejinių ir pluoštinių augalų sėkla nuostatos. Minėtose direktyvose taip pat nustatyta, kad laikantis tam tikrų sąlygų, valstybės narės gali būti visiškai ar iš dalies atleistos nuo įsipareigojimo taikyti tas direktyvas tam tikroms veislėms ar medžiagoms.
(2)
Šios sprendimo priedo I, II, V, VI ir VII dalyse nurodytų veislių sėkla paprastai nėra dauginama arba parduodama tam tikrose valstybėse narėse. Be to, tam tikrose valstybėse narėse vynmedžių auginimas ir prekyba minėto priedo III dalyje nurodyta dauginamąja medžiaga yra ekonomiškai nereikšminga. Trys veislės, nurodytos minėto priedo IV dalyje, taip pat nėra svarbios miškininkystei tam tikrose valstybėse narėse.
(3)
Remdamasi Airijos, Belgijos, Bulgarijos, Čekijos, Danijos, Estijos, Graikijos, Ispanijos, Jungtinės Karalystės, Kipro, Latvijos, Lenkijos, Lietuvos, Liuksemburgo, Maltos, Nyderlandų, Prancūzijos, Slovakijos, Slovėnijos, Suomijos, Švedijos ir Vokietijos paraiškomis nuo 1969 m. Komisija priėmė sprendimus 69/270/EEB (8), 69/271/EEB (9), 69/272/EEB (10), 70/47/EEB (11), 70/48/EEB (12), 70/49/EEB (13), 70/93/EEB (14), 70/94/EEB (15), 70/481/EEB (16), 72/270/EEB (17), 72/271/EEB (18), 73/122/EEB (19), 73/123/EEB (20), 73/188/EEB (21), 74/5/EEB (22), 74/358/EEB (23), 74/360/EEB (24), 74/361/EEB (25), 74/362/EEB (26), 74/491/EEB (27), 74/532/EEB (28), 75/287/EEB (29), 75/752/EEB (30), 79/355/EEB (31), 86/153/EEB (32), 89/101/EEB (33), 90/209/EEB (34), 2005/325/EB (35), 2005/871/EB (36), 2005/886/EB (37), 2005/931/EB (38), 2008/462/EB (39), 2009/786/EB (40), 2010/198/ES (41) ir 2010/377/ES (42), kuriais šios valstybės narės visiškai ar iš dalies atleidžiamos nuo įsipareigojimo minėtoms veislėms ir medžiagoms taikyti direktyvų 66/401/EEB, 66/402/EEB, 68/193/EEB, 1999/105/EB, 2002/54/EB, 2002/55/EB ir 2002/57/EB nuostatas.
(4)
2010 m. pirmąjį pusmetį atlikdama tyrimą Komisija apklausė susijusias valstybes nares ir jų paprašė patikrinti, kokiu, jų nuomone, mastu turėtų toliau būti taikomi 3 konstatuojamojoje dalyje nurodyti sprendimai ir ar taikomi reikalavimai toliau vykdomi. Remdamosi šiuo patikrinimu tam tikros valstybės narės Komisijai pateikė atnaujintas paraiškas, o Belgija, Graikija ir Liuksemburgas paprašė atšaukti visus su jais susijusius sprendimus. Todėl reikia atnaujinti ir, jei paprašyta, atšaukti suteiktus atleidimus. Be to, skaidrumo ir paprastumo sumetimais visi 3 konstatuojamojoje dalyje nurodyti sprendimai turėtų būti panaikinti ir pakeisti vienu aktu.
(5)
Šiame sprendime nustatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Šio sprendimo priedo I dalyje nurodytos valstybės narės atleidžiamos nuo įsipareigojimo pirmajame lentelės stulpelyje nurodytoms ir atitinkamų valstybių narių stulpelyje ženklu „X“ pažymėtoms veislėms taikyti Direktyvą 66/401/EEB, išskyrus 14 straipsnio 1 dalį.
2. Šio sprendimo priedo II dalyje nurodytos valstybės narės atleidžiamos nuo įsipareigojimo pirmajame lentelės stulpelyje nurodytoms ir atitinkamų valstybių narių stulpelyje ženklu „X“ pažymėtoms veislėms taikyti Direktyvą 66/402/EEB, išskyrus 14 straipsnio 1 dalį.
Latvija atleista nuo šio įsipareigojimo dėl Zea mays ir šis atleidimas taikomas taip pat netaikant minėtos direktyvos 19 straipsnio 1 dalies.
3. Šio sprendimo priedo III dalyje nurodytos valstybės narės atleidžiamos nuo įsipareigojimo pirmajame lentelės stulpelyje nurodytoms gentims taikyti Direktyvą 68/193/EEB, išskyrus 12 ir 12a straipsnius.
4. Šio sprendimo priedo IV dalyje nurodytos valstybės narės atleidžiamos nuo įsipareigojimo pirmajame lentelės stulpelyje nurodytoms ir atitinkamų valstybių narių stulpelyje ženklu „X“ pažymėtoms veislėms taikyti Direktyvą 1999/105/EB, išskyrus 17 straipsnio 1 dalį.
5. Šio sprendimo priedo V dalyje nurodytos valstybės narės atleidžiamos nuo įsipareigojimo pirmajame lentelės stulpelyje nurodytoms ir atitinkamų valstybių narių stulpelyje ženklu „X“ pažymėtoms veislėms taikyti Direktyvą 2002/54/EB, išskyrus 20 straipsnį.
6. Šio sprendimo priedo VI dalyje nurodytos valstybės narės atleidžiamos nuo įsipareigojimo pirmajame lentelės stulpelyje nurodytoms ir atitinkamų valstybių narių stulpelyje ženklu „X“ pažymėtoms veislėms taikyti Direktyvą 2002/55/EB, išskyrus 16 straipsnio 1 dalį ir 34 straipsnio 1 dalį.
7. Šio sprendimo priedo VII dalyje nurodytos valstybės narės atleidžiamos nuo įsipareigojimo pirmajame lentelės stulpelyje nurodytoms ir atitinkamų valstybių narių stulpelyje ženklu „X“ pažymėtoms veislėms taikyti Direktyvą 2002/57/EB, išskyrus 17 straipsnį.
Malta atleista nuo šio įsipareigojimo dėl saulėgrąžų ir šis atleidimas taikomas taip pat netaikant minėtos direktyvos 9 straipsnio 1 dalies.
2 straipsnis
Sprendimai 69/270/EEB, 69/271/EEB, 69/272/EEB, 70/47/EEB, 70/48/EEB, 70/49/EEB, 70/93/EEB, 70/94/EEB, 70/481/EEB, 72/270/EEB, 72/271/EEB, 73/122/EEB, 73/123/EEB, 73/188/EEB, 74/5/EEB, 74/358/EEB, 74/360/EEB, 74/361/EEB, 74/362/EEB, 74/491/EEB, 74/532/EEB, 75/287/EEB, 75/752/EEB, 79/355/EEB, 86/153/EEB, 89/101/EEB, 90/209/EEB, 2005/325/EB, 2005/871/EB, 2005/886/EB, 2005/931/EB, 2008/462/EB, 2009/786/EB, 2010/198/ES ir 2010/377/ES panaikinami.
3 straipsnis
Šis sprendimas taikomas Airijai, Belgijos Karalystei, Bulgarijos Respublikai, Čekijos Respublikai, Danijos Karalystei, Estijos Respublikai, Graikijos Respublikai, Ispanijos Karalystei, Kipro Respublikai, Latvijos Respublikai, Lenkijos Respublikai, Lietuvos Respublikai, Liuksemburgo Didžiajai Hercogystei, Maltos Respublikai, Nyderlandų Karalystei, Prancūzijos Respublikai, Slovakijos Respublikai, Slovėnijos Respublikai, Suomijos Respublikai, Švedijos Karalystei bei Jungtinei Didžiosios Britanijos ir Šiaurės Airijos Karalystei, Vokietijos Federacinei Respublikai.
Priimta Briuselyje 2010 m. lapkričio 9 d.

EuroVoc Classification:
Level 1: 100147
100157
100144
100156
Level 2: 100175
100249
100253
100196
Level 3: 13
2412
2417
2014
2414
525
All Descriptors: 13
2412
2414
2417
4081
5581